ddrg/super_eurlex huggingface dataset:
43.

á chur i bhfáth go bhfuil claochlú suntasach á dhéanamh ar an earnáil airgeadais faoi thiomáint na nuálaíochta agus an digitithe; á chur i bhfios go láidir go bhfuil baol níos mó ag baint leis an gclaochlú sin go mbeadh suaití seachtracha ann, amhail cibirionsaithe ar an earnáil airgeadais agus baincéireachta; á chur in iúl gur geal léi na hiarrachtaí leanúnacha atá á ndéanamh ag BCE a chumas freagartha agus téarnaimh a neartú i gcás cibirionsaithe, i gcomhréir leis an mbeartas nua cibearchosanta Eorpach; á athdhearbhú go bhfuil imní uirthi maidir leis an mbriseadh seirbhíse lena ndearnadh difear tromchúiseach do chóras TARGET2 agus d’urrúis TARGET2 in 2020; á chur in iúl gur geal léi an t-athbhreithniú neamhspleách ar na teagmhais sin agus ag tabhairt dá haire go ndearnadh rátáil “ard” ar roinnt de na fionnachtana; á chur in iúl gur geal léi gur ghlac an tEurochóras leis na conclúidí ginearálta agus go bhfuil rún daingean aige moltaí an athbhreithnithe a chur chun feidhme; á iarraidh ar BCE cobhsaíocht bhuan bonneagair íogair amhail córas TARGET2 a áirithiú, a iarrachtaí i réimse na cibearshlándála a fheabhsú tuilleadh agus leanúint de chibear-athléimneacht bhonneagar an mhargaidh airgeadais a chur chun cinn;
C 342/22

Iris Oifigiúil an Aontais Eorpaigh

P9_TA(2022)0024

Pónaire shoighe ghéinmhodhnaithe GMB151 (BCS-GM151-6)

Rún ó Pharlaimint na hEorpa an 15 Feabhra 2022 maidir leis an dréachtchinneadh cur chun feidhme ón gCoimisiún lena n-údaraítear táirgí a bhfuil pónaire soighe GMB151 géinmhodhnaithe GMB151 (BCS-GM151-6) iontu a chur ar an margadh de bhun Rialachán (CE) Uimh. 1829/2003 de. ó Pharlaimint na hEorpa agus ón gComhairle (D075506/01 – 2021/2947(RSP))

(2022/C 342/03)

Níl an téacs seo ar fáil i nGaeilge.
49.

á aithint go bhfuil an t-athrú aeráide ar cheann de na bagairtí is mó atá os comhair chearta an duine sa ghlúin seo againne agus iad siúd atá le teacht, a bhfuil rioscaí tromchúiseacha ar leith ag baint leis do chearta bunúsacha na beatha, na sláinte, an bhia, na tithíochta agus caighdeán leormhaithe maireachtála do dhaoine aonair agus do phobail; á chur i bhfáth go bhfuil oibleagáidí ar rialtais maidir le cearta an duine agus forbairt inbhuanaithe; ar an eolas faoin dlúthchaidreamh idir cearta an duine, an comhshaol sláintiúil, bhithéagsúlacht, agus an comhrac in aghaidh an athraithe aeráide, agus á chur in iúl gur geal léi gur iarr na Náisiúin Aontaithe go dtabharfaí aitheantas ar fud an domhain don cheart chun comhshaoil shábháilte, ghlain, shláintiúil agus inbhuanaithe; ag leagan béim ar an ról ríthábhachtach atá ag cosantóirí chearta an duine maidir leis an gcomhshaol agus ag pobail áitiúla agus dúchasacha i ndáil leis an gcomhshaol sin a chaomhnú, in ainneoin na mbagairtí foréigin a chuireann na daoine sin is siocair le cleachtais atá díobhálach don chomhshaol, agus a bhaineann sochar astu, orthu go minic; ag moladh do AE agus dá Bhallstáit an t-éiceamharú a bheith á aithint mar choir idirnáisiúnta faoi Reacht na Róimhe den Chúirt Choiriúil Idirnáisiúnta a chur chun cinn, agus á iarraidh go ndéanfaidh an Coimisiún staidéar ar ábharthacht an éiceamharaithe do dhlí AE agus do thaidhleoireacht AE; á iarraidh ar AE agus ar na Ballstáit tionscnaimh throma a dhéanamh chun cur i gcoinne saoirse ó phionós coireanna comhshaoil ar an leibhéal domhanda;
3.

ag tabhairt dá haire ón tuarascáil ón gCúirt gur shínigh an Institiúid, ar an 17 Nollaig 2019, leasú leis an gcomhaontú le hArd-Stiúrthóireacht an Choimisiúin um Beartas Comharsanachta na hEorpa agus Caibidlíocht maidir le Méadú chun EUR 378 950 a sholáthar faoin Ionstraim um Chúnamh Réamhaontachais (IPA III) chun gníomh a chur chun feidhme dar teideal ‘Increased capacity of EU candidate countries and potential candidates to measure and monitor the impact of gender equality policies (2018 to 2021)’ [Cumas méadaithe na dtíortha is iarrthóirí ar bhallraíocht in AE agus na n-iarrthóirí ionchasacha tomhas agus faireachán a dhéanamh ar thionchar na mbeartas comhionannais inscne], agus go bhfuarthas an méid sin ar an 27 Nollaig 2019 ach nár cuireadh an fhaisnéis a bhaineann leis an méid sin san áireamh sa bhuiséad; ag tabhairt le fios, de bhun Airteagal 157 den Rialachán Airgeadais, nach mór an fhaisnéis sin a thuairisciú; á chur in iúl gurb oth léi nár fhoilsigh an Institiúid leasú lena buiséad do 2020 chun an méid a briseadh a chur san áireamh agus nár cuimsíodh é i mbuiséad 2020 a foilsíodh ar an 31 Márta 2021, agus gur tuairiscíodh saincheist den sórt céanna cheana féin in 2019; ag tabhairt dá haire, ag deireadh 2021, gur chuir an Institiúid breathnóireacht na Cúirte maidir le bainistíocht bhuiséadach chun feidhme san iniúchadh ar chuntais 2020 agus go ndeachaigh an Institiúid ar aghaidh le ceartúchán (3) ar bhuiséad 2020 a fhoilsiú maidir leis an ranníocaíocht ón Ionstraim um Chúnamh Réamhaontachais; ag tabhairt dá haire go bhfuil obair leantach á déanamh ag an gCúirt faoi láthair; á iarraidh ar an Institiúid, de réir mar a thugann na Cúirteanna dá n-aire gur léiriú é sin ar shaincheist chórasach, míniú a thabhairt don údarás um urscaoileadh ar atarlú na saincheiste tuairiscithe in 2020; á iarraidh ar an Institiúid an t-údarás um urscaoileadh a chur ar an eolas faoi bhearta eile a rinne sé chun nach dtarlóidh sé arís;
17.

ag tabhairt dá haire gur geal leis an Údarás an moladh ón údarás um urscaoileadh agus go dtuigeann sé go maith go dteastaíonn cothromaíocht gheografach níos fearr laistigh dá eagraíocht, go háirithe saoránaigh ó Bhallstáit a d’aontaigh don Aontas in 2004 a bheith san áireamh; ag tabhairt dá haire go bhfuil sraith tionscnamh spriocdhírithe á cur chun cinn ag an Údarás faoi láthair chun cur lena tharraingteacht agus chun feabhas a chur ar a chothromaíocht náisiúntachta; ag tabhairt dá haire go bhfuil an tÚdarás ag díriú go háirithe ar a infheictheacht a mhéadú le tacaíocht ón Roinn Cumarsáide agus Comhair, Líonra Gníomhaireachtaí AE, agus gníomhaireachtaí agus eagraíochtaí comhpháirtíochta eile; ag tabhairt dá haire go bhfuil an tÚdarás ag obair freisin ar scaipeadh spriocdhírithe maidir lena chuid folúntas ar thíortha atá faoi ghannionadaíocht chun an linn iarratasóirí a mhéadú trí leas a bhaint as LinkedIn, boird post agus tacaíocht ónár bhFócasphointí náisiúnta; á iarraidh ar an Údarás an t-údarás um urscaoileadh a choinneáil ar an eolas maidir leis na forbairtí i ndáil leis sin;
5.

ag tabhairt dá haire go bhfuil sé ráite i dtuarascáil na Cúirte go bhfuil an buiséad íocaíochta don bhliain 2020 ar fáil do thionscadail an chláir Fís 2020; ag tabhairt dá haire, ina theannta sin, gur tharla moilliú ar na comhaontuithe deontais do chomhpháirtithe mar thoradh ar phaindéim COVID-19, agus ina theannta sin, nach ndearnadh comhaontuithe deontais 2018-2019 a fhorghníomhú go heasnamhach do na comhaltaí; ag tabhairt dá haire, ina theannta sin, gur gnóthaíodh go suntasach réamh-mhaoiniú ró-íoctha dá bharr sin lenar méadaíodh na leithreasuithe faoi chomhair íocaíochtaí oibriúcháin (cistí ioncaim sannta inmheánacha) go EUR 22 572 214 in 2020; ag tabhairt dá haire, ina theannta sin, go ndearna an staid sin dochar do ráta cur chun feidhme an bhuiséid íocaíochta oibríochtúla, arbh ionann é agus 92,6 % ag deireadh 2020 (i gcomparáid le 2019: 97,2 %); ag tabhairt dá haire, thairis sin, ón tuarascáil ón gCúirt, cé go raibh sé in aghaidh a rialacha airgeadais, nár bhain an Comhghnóthas úsáid iomlán as leithreasú na mblianta roimhe sin, a bhí thart ar EUR 13 300 000, rud ar cuireadh isteach arís é i mbuiséad oibríochtúil 2020, sular úsáideadh leithreasuithe faoi chomhair íocaíochta na bliana sin; ag tabhairt dá haire gur fhreagair an Comhghnóthas nach raibh aige, ag tús na bliana 2020, ach creidmheasanna íocaíochta le foinsí cistí C1 agus, leis an gcéad leasú ar bhuiséad na bliana, go ndearnadh leithreasuithe nár úsáideadh a athghníomhachtú mar chistí C2 i mí na Bealtaine 2020; ag tabhairt dá haire, áfach, an míniú nár thug an uirlis bainistithe deontais ón gCoimisiún tús áite d’úsáid chistí C2 gan idirghabháil láimhe do gach íocaíocht, agus dá bhrí sin gur úsáideadh leithreasuithe C1 ar dtús; ag tabhairt dá haire thairis sin ón bhfreagra ón gComhghnóthas go raibh sé beartaithe aige cistí C2 a úsáid chun réamh-mhaoiniú breise a íoc le Comhaontú Deontais do Chomhaltaí 2020-20201 sna míonna deireanacha in 2020 agus, áfach, nár mhór cuid de na híocaíochtaí sin a chur siar go dtí tús 2021; ag tabhairt dá haire, ina theannta sin, go gcuirfidh an Comhghnóthas bearta faireacháin breise i bhfeidhm chun a áirithiú go n-úsáidfear na cistí athghníomhachtaithe ar dtús; á iarraidh ar an gComhghnóthas aon fhorbairt i dtaca leis sin a thuairisciú don údarás um urscaoileadh;
19.

á aithint go raibh dhá mholadh “an-tábhachtach” sa tuarascáil iniúchóireachta ar bhainistiú tionscadal teicneolaíochta faisnéise sa Lárionad, moladh chun próiseas a shainiú agus a ghlacadh maidir le bainistiú ceanglas, agus moladh chun modheolaíocht a ghlacadh maidir le forbairt córas; ag tabhairt dá haire go ndearnadh an dá mholadh a chur chun feidhme in 2019 agus go ndearna IAS iad a dhúnadh go foirmiúil in 2020; ag tabhairt dá haire go raibh moladh “an-tábhachtach” amháin sa tuarascáil iniúchóireachta maidir le bainistiú a dhéanamh sa Lárionad ar bhailiú agus bailíochtú sonraí agus dearbhú cáilíochta sonraí, moladh chun feabhas a chur ar shainiú riachtanais ghnó an Lárionaid agus na feidhmiúlachtaí TF gaolmhara a thabharfadh tacaíocht do bhailiú agus bailíochtú sonraí agus don phróiseas dearbhú cáilíochta a aithint; á chur in iúl gur geal léi gur aontaigh an Lárionad le IAS maidir le plean Gníomhaíochta chun aghaidh a thabhairt ar an moladh sin, agus go ndearnadh é a chur chun feidhme go leordhóthanach agus go héifeachtach agus go ndearna IAS an moladh a dhúnadh go foirmiúil in Eanáir 2020;
2.

ag tabhairt dá haire, agus é ina chúis imní di, ón tuarascáil ón gCúirt, nár chuir an Lárionad an modh iomchuí chun feidhme chun na ranníocaíochtaí i leith na hÍoslainne agus na hIorua a ríomh, amhail a tharla in 2019; á thabhairt dá haire go bhforáiltear sa chomhaontú comhair idir Cedefop agus Comhlachas Saorthrádála na hEorpa (CSTE) go ndéanann comhpháirtithe comhair CSTE ranníocaíocht ar leibhéal bunaithe ar chion a nOlltáirgeachta Náisiúnta i gcomparáid le OTN iomlán an Limistéir Eorpaigh Eacnamaíoch (LEE) agus gur ríomhadh ranníocaíochtaí na hIorua agus na hÍoslainne sa bhuiséad tosaigh de réir chion a nOlltáirgeachta Intíre (2,27 % i gcás na hIorua agus 0,14 % i gcás na hÍoslainne) i gcomparáid le OTI Bhallstáit an Aontais Eorpaigh in LEE, seachas i gcomparáid le OTN iomlán LEE; ag tabhairt dá haire, mar thoradh air sin, go ndearna an Iorua agus an Íoslainn ranníocaíocht le buiséad 2020 an Lárionaid a bhí EUR 8 601 níos lú ná mar ba cheart agus gur íoc an tAontas EUR 8 601 sa bhreis; ag tabhairt dá haire, ainneoin laghdú de EUR 1 100 000 sna leithreasuithe faoi chomhair íocaíochtaí agus in ioncaim sa chéad leasú ar bhuiséad 2020, nár tugadh aon chuid den laghdú buiséid ar ais don Iorua agus don Íoslainn, rud a d’fhág go ndearna siad ranníocaíocht de EUR 25 886 sa bhreis in 2020; ag tabhairt dá haire go bhfuil cur chun feidhme an mhodha chirt chun ranníocaíochtaí a ríomh fós ar lean, in ainneoin na moltaí maidir leis an modh chun ranníocaíochtaí a ríomh a rinne an Chúirt in 2019;
32.

á athdhearbhú go dtacaíonn sí go hiomlán le moltaí an Ombudsman maidir le trédhearcacht phróiseas reachtaíochta na Comhairle tar éis a fhiosrúcháin straitéisigh (Cás OI/2/2017/TE), go háirithe go mbeadh rochtain níos fearr ar sheasaimh na mBallstát, i bhformáid mheaisín-inléite, atá bunaithe cheana féin ag Cúirt Bhreithiúnais an Aontais Eorpaigh in 2013 ina cásdlí (4) maidir le trédhearcacht agus rochtain ar dhoiciméid; á chreidiúint go gcuirfeadh comhlíonadh mholtaí an Ombudsman ar chumas na saoránach a bheith níos rannpháirtí agus tuiscint níos fearr a fháil ar reachtóireacht an Aontais; á chur in iúl gur geal léi na bearta a ghlac an Chomhairle i mí Iúil 2020 chun trédhearcacht reachtach a neartú i gcomhréir le moltaí an Ombudsman, lena n-áirítear foilsiú réamhghníomhach tuarascálacha ar dhul chun cinn maidir le caibidlíochtaí ar dhréachtghníomhartha reachtacha chomh maith le sainordú na Comhairle don chaibidlíocht leis an bParlaimint; á chur in iúl gur oth léi, áfach, go bhfuil an próiseas cinnteoireachta sa Chomhairle fós i bhfad ó bheith go hiomlán trédhearcach; á iarraidh ar an gComhairle gach beart is gá a dhéanamh chun moltaí an Ombudsman agus rialuithe ábhartha Chúirt Bhreithiúnais an Aontais Eorpaigh a chur chun feidhme;
6.

ag tabhairt dá haire, san obair leantach ar na barúlacha a fuarthas sa nós imeachta um urscaoileadh in 2019, go bhfuil an Ghníomhaireacht ag leanúint dá hiarrachtaí an córas le haghaidh fíoruithe ex post a dhéanamh níos éifeachtúla, chun laghdú ar an aga moille idir tíolacadh sainchomhaid agus stádas iarratasóra ar fiontar beag nó meánmhéide (FBM) é a fhíorú; á chur in iúl gur geal léi gurbh ionann agus EUR 1 370 000 (i gcomparáid le EUR 700 000 in 2019) an t-ioncam breise ó tháillí clárúcháin arna ghiniúint ag an bpróiseas fíoraithe stádais mar FBM (san áireamh in ioncam REACH maidir le cláruithe agus uasdátuithe); á aithint gur tharla an méadú go príomha mar thoradh ar fheachtas éifeachtach i leith FBManna a d’iarr ar chuideachtaí féindearbhú cruinn a thabhairt maidir le méid a gcuideachta roimh thús phróiseas fíorúcháin na Gníomhaireachta, agus aon mhuirear riaracháin a d’éireodh murach sin as méid mícheart a bheith dearbhaithe roimhe sin á tharscaoileadh, agus trí thosaíocht a thabhairt do na cuideachtaí sin a raibh na laghduithe airgeadais is mó acu; ag tabhairt dá haire gur fíoraíodh 504 fhiontar san iomlán maidir le méid a gcuideachta in 2020 (i gcomparáid le 333 in 2019) agus, de bhreis ar na táillí clárúcháin breise, gur ghin an Ghníomhaireacht EUR 1 050 000 i muirir riaracháin (i gcomparáid le EUR 1 010 000 in 2019), ar muirir iad a tobhaíodh ar chuideachtaí nach raibh incháilithe do lacáiste a bhí faighte ag na cuideachtaí sin; á chur in iúl gur geal léi go leanfaidh an Ghníomhaireacht dá hiarrachtaí in 2021 agus go bhfuil sí ar an mbóthar ceart chun fíorú na n-éileamh a bhain le 2018 mar spriocdháta clárúcháin a chur i gcrích faoi dheireadh 2023;
96.

á chur in iúl gur díol sásaimh di gur cuireadh an sciathán nua i gcrích ag creis Wayenberg; á chur in iúl gurb oth léi na hathruithe as a chéile agus na dúntaí faidréiseacha mar gheall ar an bprótacal inmheánach COVID-19 a cuireadh in iúl le fógra íosta agus gan am freagairt dó; á iarraidh go ndéanfaí athbhreithniú ar phrótacail sláinte COVID-19 chun iad a chur i gcomhréir le prótacail náisiúnta agus chun a áirithiú go leanfar den tseirbhís thábhachtach sin a chur ar fáil a mhéid is féidir; á iarraidh ar AS PERS a áirithiú go ndéanfar athruithe i socruithe ama oibre na creise a thabhairt isteach agus a chur in iúl do thuismitheoirí in am trátha ionas go mbeidh siad in ann a gcuid oibleagáidí oibre a dhéanamh le líon íosta bristí; á iarraidh an athuair ar AS PERS suirbhé sástachta a dhéanamh i measc fhostaithe na creise agus tuismitheoirí na leanaí araon chun aiseolas ábhartha a fháil go rialta ar an soláthraí; ag tabhairt dá haire gur seoladh glao nua ar thairiscintí maidir le bainistiú na creise Wayenberg in 2021 agus gur ghlac an soláthraí seirbhíse nua seilbh air an 1 Feabhra 2022; á iarraidh ar AS PERS cáilíocht seirbhísí an tsoláthraí nua a leanúint go dlúth, a choinnigh oibrithe atá ann cheana i gcomhréir le dlí saothair na Beilge; á iarraidh go ndéanfar faireachán leanúnach chun a áirithiú go dtairgfidh an soláthraí nua dálaí maithe oibre a chabhraíonn le pearsanra d’ardchaighdeán a choinneáil;
29.

ag aithint go hiomlán an luach a bhaineann le hiriseoireacht imscrúdaitheach thromchúiseach atá bunaithe ar fhíricí chun na seiceálacha agus ceartúcháin riachtanacha a chur ar fáil le haghaidh fheidhmiú cuí airgeadais agus eiticiúil institiúidí an Aontais; á chur in iúl go bhfuil imní uirthi maidir leis na torthaí a fuarthas ó chumhdach na meán ar roinnt saincheisteanna eiticiúla agus airgeadais sa Chúirt a bhaineann lena comhaltaí; ag cur béim ar an bhfíoras nár caitheadh amhras ar obair iniúchóireachta na Cúirte riamh agus go bhfuil an Chúirt faoi réir roinnt sraitheanna rialaithe ag a hiniúchóirí seachtracha inmheánacha agus neamhspleácha agus ag an údarás um urscaoileadh; á chur in iúl gur ábhar imní di, áfach, an damáiste a rinneadh do chlú agus d’ionracas na Cúirte ar cheart dó a bheith ina shamhail chun buiséad an Aontais a chur chun feidhme i gceart agus i gcás na gcaighdeán eiticiúil is airde; á iarraidh ar an gCúirt cur ar iontaoibh coiste eitice nuathofa, nár ceapadh ar thogra ó uachtarán na Cúirte, chun scrúdú a dhéanamh ar na réimsí a tuairiscíodh agus chun measúnú a dhéanamh ar leorgacht na rialacha atá ann cheana, lena n-áirítear an córas nua a bhaineann le hAirteagal 73 den Rialachán Airgeadais; á chur in iúl go gcreideann sí go sainaithneofar leis an nós imeachta um urscaoileadh, i ndlúthchomhar leis an gCúirt, réimsí le feabhsú agus go mbeidh na hathchóirithe is gá mar thoradh air, go háirithe ar chód iompair na Cúirte; ag meabhrú ról na Cúirte mar iniúchóir seachtrach neamhspleách an Aontais agus caomhnóir a cuid airgeadais agus, ar an gcaoi sin, ag athdhearbhú go láidir go gcreideann sí go bhfuil tionchar ollmhór ag aon iompar neamheiticiúil a dhéanann comhaltaí na Cúirte ar chlú na Cúirte agus ar chlú an Aontais ina iomláine, lena n-ardaítear an cheist maidir le cé atá ag faire ar fhairtheoir an Aontais;
19.

á thabhairt dá haire gur aistrigh foireann Chomhghnóthas IMI2 go teilea-obair lánaimseartha le linn thréimhse na dianghlasála, agus go raibh an fhoireann in ann rochtain a fháil ar na comhaid, na huirlisí agus na hacmhainní go léir a bhí de dhíth orthu ón gcéad lá; á thabhairt dá haire gur éascaíodh an t-aistriú go dtí an obair ón mbaile freisin toisc gur ghlac Comhghnóthas IMI2 roinnt uirlisí caighdeánacha de chuid an Choimisiúin, amhail ARES, Sysper agus sraith iomlán uirlisí TF bainistithe de chuid an chláir Fís 2020; á thabhairt dá haire, thairis sin, gur chomhaontaigh Comhghnóthas IMI2 agus na comhghnóthais eile atá ag obair san fhoirgneamh céanna maidir le tacar amháin rialacha do bhaill foirne ar gá dóibh, go heisceachtúil, obair a dhéanamh san oifig, sábháilteacht agus folláine na foirne a áirithiú, agus gur leag sí amach freisin filleadh de réir a chéile ar an oifig; á thabhairt dá haire, agus é ina chúis bhuartha di, go mbaineann dúshláin d’fhostaithe le paindéim COVID-19, go háirithe agus dálaí maireachtála éagsúla á gcur san áireamh, an easpa rochtana ar spás oifige agus na héifeachtaí a d’fhéadfadh a bheith ag an leithlisiú; á iarraidh ar Chomhghnóthas IMI2 díriú ar dhea-bhail na foirne, ar bhainistiú struis agus ar chothromaíocht oibre agus saoil; á iarraidh ar an mbainistíocht a áirithiú go bhfuil struchtúir tacaíochta iomchuí i bhfeidhm chun dea-bhail shíceolaíoch na foirne a áirithiú;
39.

ag tabhairt dá haire, maidir leis an obair leantach ar ráiteas dearbhaithe na bliana seo caite agus an mhír i ndáil le béim ar ábhar sa tuarascáil ón gCúirt in 2020, gur cúis imní é don Ghníomhaireacht an comhaontú léasa agus foléasa maidir lena seanáitreabh i Londain, ar comhaontú é a mhairfidh go dtí 2039; á chur in iúl gur díol sásaimh di gur iarr bord bainistíochta na Gníomhaireachta ar an gCoimisiún obair a dhéanamh ar an tsaincheist sin ar an leibhéal polaitiúil ós rud é nár réitíodh an t-ábhar le linn na caibidlíochta a bhain le tarraingt siar na Ríochta Aontaithe ón Aontas; ag tabhairt dá haire, agus é ina ábhar imní di, go bhfuil na gníomhaíochtaí atá nasctha leis an gcomhaontú léasa agus foléasa dian ó thaobh acmhainní de agus go bhfuil siad lasmuigh de fhreagrachtaí sláinte phoiblí na Gníomhaireachta; ag tabhairt dá haire, thairis sin, go gcuireann luaineacht reatha na Ríochta Aontaithe agus an gheilleagair dhomhanda, mar thoradh ar, inter alia, phaindéim COVID-19, leis an bpráinn a bhaineann leis an ábhar a réiteach go tapa ionas go mbeidh an Ghníomhaireacht in ann a hacmhainní a thiomnú go hiomlán sa troid in aghaidh na géarchéime sláinte poiblí agus a cuid iarrachtaí a dhíriú ar a misean sláinte poiblí;
28.

á chur i bhfáth go bhfuil acmhainní leordhóthanacha de dhíth ar an Aontas chun freagairt do ghéarchéimeanna móra agus do na dúshláin fhadtéarmacha ina chomharsanacht agus ar fud an domhain, agus á mheabhrú go bhfuil athbhreithniú ar uasteorainn Cheannteideal 6 CAI ró-íseal cheana féin agus go bhfuil athbhreithniú ar an CAI reatha fíor-riachtanach; á iarraidh cistiú leordhóthanach don Ionstraim um Chomharsanacht, Forbairt agus Comhar Idirnáisiúnta agus don Ionstraim um Chúnamh Réamhaontachais chun go mbeidh siad in ann a ról ríthábhachtach a chomhlíonadh maidir le forbairt inbhuanaithe agus dhaonlathach agus athchóirithe polaitiúla agus eacnamaíocha a chur chun cinn, maidir leis an smacht reachta agus cearta an duine a chosaint, tacú le próisis toghcháin agus aghaidh a thabhairt ar dhúshláin shóisialta agus aeráide agus ar bhunchúiseanna na himirce; á chur i bhfios go gcaithfear leanúint de thacaíocht a chur ar fáil do dhídeanaithe, go háirithe sa Tuirc agus sa réigiún i gcoitinne, agus freagairt do na forbairtí san Afganastáin, agus á athdhearbhú, ag an am céanna, nár cheart go mbeadh buiséad an Aontais an t-aon fhoinse chistiúcháin chuige sin; á iarraidh go bhfaigheadh Gníomhaireacht na Náisiún Aontaithe um Fhóirithint agus Oibreacha ar mhaithe le Dídeanaithe Palaistíneacha sa Neasoirthear (UNRWA) leibhéal uaillmhianach cistiúcháin ó bhuiséad an Aontais in 2023 chun go mbeidh sí in ann tacaíocht leordhóthanach a chur ar fáil don chobhsaíocht réigiúnach agus athléimneacht na ndídeanaithe Palaistíneacha a neartú; á chur i bhfáth a thábhachtaí atá an clár um chabhair dhaonnúil agus á thabhairt dá haire nach bhfuil na hacmhainní ag teacht leis na riachtanais ba mhó a bhí riamh ann; á iarraidh, dá bhrí sin, go ndéanfaí níos mó cistiúcháin a leithdháileadh air agus ar na Ballstáit chun an chabhair dhaonnúil a mhéadú;
2.

á mheabhrú go bhfuil Parlaimint na hEorpa tiomanta ionstraimí buiséadacha uile an Aontais atá ar fáil a ghníomhachtú chun leanúint den tacaíocht eacnamaíoch agus airgeadais is láidre is féidir a sholáthar don Úcráin agus do na daoine atá ar a dteitheadh ón gcogadh san Úcráin; á athdhearbhú go bhfuil gá le dlúthpháirtíocht idir na Ballstáit agus le bearta comhchoiteanna mar fhreagairt ar shreabhadh na milliún dídeanaí atá ag teitheadh ón Úcráin, lena n-áirítear dídeanaithe a ath-leithdháileadh; á chur i bhfios go láidir a thábhachtaí atá sé leanúint de thacaíocht a thabhairt do Phoblacht na Moldóive chun daoine a aistriú chuig na Ballstáit i gcomhthéacs an Ardáin Dlúthpháirtíochta; ag tathant go háirithe ar an gCoimisiún cistí atá dírithe ar chláir um chomhar trasteorann idir an Úcráin agus na Ballstáit a chlársceidealú agus a úsáid don tréimhse 2021-2027 chun athléimneacht na bpobal atá ina gcónaí ag an teorainn a mhéadú i bhfianaise ghéarchéim na ndídeanaithe atá fós ar siúl;
12.

ag tabhairt dá haire go mbeidh tionchar ag an gclaochlú digiteach agus glas ar mhargadh an tsaothair, go háirithe in earnáil na heitlíochta; ba cheart aird ar leith a thabhairt ar an oideachas cáilithe, lena n-áirítear an ghairmoiliúint agus an córas déphrintíseachta mar a thugtar air a chur chun cinn, ar córas é a bhfuil sé léirithe go bhfuil sé éifeachtach i roinnt Ballstát;
H.

de bhrí, sa chomhthéacs sin, go gcailltear iomaíochas ghléasra táirgthe Pitsos mar gheall ar mheascán tosca, amhail easpa uathoibrithe agus ardmhonaraíochta, na costais arda táirgthe a bhaineann le fearais leictreacha tí, ganntanas i soláthar intíre comhpháirteanna leictreacha, cinneadh bainistíochta an BSH-Pitsos gan tacú leis na hinfheistíochtaí caipitil is gá chun saoráid táirgthe an ghléasra a bharrfheabhsú agus an cinneadh chun táirgeadh a bhogadh go dtí an Tuirc le haghaidh costais táirgthe níos ísle (cé gur dúnadh an branda, an roinn díolacháin agus an roinn seirbhíse sa Ghréig) mar thoradh ar an bpróiseas táirgthe i mí Mheán Fómhair 2017; de bhrí gur cuireadh síneadh leis an táirgeadh go dtí tús 2021, agus gur dífhostaíodh 166 oibrí in 2021;